Monologu i Ajsbergut

Monologu i Ajsbergut Gjinia: Poezi. Autori: Vangjush Ziko. Shtëpia botuese: "DIJA Poradeci". Viti i botimit 2010. Faqet e librit 160. ISBN 978-99956-826-9-9

Fragment nga libri

Monologu i Ajsbergut

Jam biri arakat i Arktikut,

Hakmarrja e kaltër më yshtën.

S'jua mbyta unë Titanikun,

Krenaria juaj e mbyti.

Jam loti i ngrirë i qiellit

Kur birin e Tij kryqëzuat

Jam një copë e vdekur e diellit,

Të pangopurit ju e kafshuat.

Nuk po vij drejt jush të hakmerrem,

Zemërimin kam mbytur thellë.

Dhe, nëqoftëse unë tretem,

Mospërfillja juaj më tretën.

S'do t'ju mbytë gjaku i kaltër,

Gjaku im si gjak pulëbardhe.

Do t'ju mbytë lakmia e prapë,

Verbëria juaj e madhe.

Kategori:Poezi shqipe